#БесланТеуважев
Урыс-Адыгэ заом фэгъэхьыгъэ лентэ къыздигъэкIырэ кIалэр Москва щаубытыгъ

Непэ пчъэдыжьым жъоныгъуакIэм и 16-м (2014) Урыс-Адыгэ заом фэгъэхьыгъэ лентэ къыздигъэкIыхэрэм ащыщ Адыгэ кIалэу Теувэжъ Беслъан Москва полицием ыубытыгъ. Джащ фэдэу макъэ къагъэIугъ Беслъан игъусэ кIалэхэм. Ахэм къызэраIорэмкIэ Беслъан купэу зыхэтхэм къыдагъэкIыгъэ лентэхэр полицием ыщтагъэх. 

Мы лентэ зыфэтIуагъэр Урыс-Адыгэ заор зараухыгъэр илъэс 150 зэрэхъугъэм фэгъэхьыгъ. 

КъэIогъэн фае, Теувэжъ Беслъан Москва щэпсэу. Ар бэшIагъэ хъугъэу Адыгэ Iофым дэлажьэ. Мы аужьырэ илъэсхэм Сирие Адыгэхэм апае Iофхэр къыригъэкIокIыгъэх. Хасэу "Адыгэхэм ядунай" зыфиIорэм хэт.